આ ઘટનાનું બીજું પણ એક રોચક પાસું જોવા જેવું છે, જે ‘ભેંસ ભાગોળે ને છાશ છાગોળે’ કહેવતની યાદ અપાવે છે. જો સોનું નીકળે તો તેનું શું કરવું એનાં સજેશનો આવવાનાં શરૂ થઈ ગયાં છે. ગામલોકો એમાંથી પોતાના ગામનો વિકાસ માગી રહ્યા છે, રાજા રામબક્ષસિંહના વારસદારો હોવાનો દાવો કરનારાઓ આમાંથી પોતાનો હક્ક માગી રહ્યા છે. સંત શોભન સરકાર પણ છમ્મવડું માગશે, કહેશે : ‘બતાડ્યું’તું તો મેં ને!’ અને પેલા મંત્રી ચરણદાસ મહંત કંઈ થોડા પાછળ રહેશે. શેખચલ્લીઓની તો લાઇન લાગી છે. લાંબી દાઢી ચાંદીના વાળ બની જાય પછી જે સ્થિતિ સર્જાય તેવો માહોલ ઊભો થવાનો..